Document ID: 32007D0463

KOMISSION PÄÄTÖS,
tehty 4 päivänä heinäkuuta 2007,
luvan antamisesta jäsenvaltioille tehdä päätöksiä neuvoston direktiivin 1999/105/EY mukaisesti kolmansissa maissa tuotettua metsänviljelyaineistoa koskevista takeista tehdyn päätöksen 2005/942/EY muuttamisesta
(tiedoksiannettu numerolla K(2007) 3173)
(2007/463/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon metsänviljelyaineiston pitämisestä kaupan 22 päivänä joulukuuta 1999 annetun neuvoston direktiivin 1999/105/EY (1) ja erityisesti sen 19 artiklan 3 kohdan,
sekä katsoo seuraavaa:
(1)
Komission päätöksellä 2005/942/EY (2) jäsenvaltioille annetaan lupa tehdä päätöksiä neuvoston direktiivin 1999/105/EY mukaisesti tietyissä kolmansissa maissa tuotettua tiettyjen lajien metsänviljelyaineistoa koskevista takeista.
(2)
Nykyisen järjestelmän soveltamisalaa olisi laajennettava siltä osin kuin vaadittavat takuut on myönnetty.
(3)
On aiheellista lisätä Uusi-Seelanti hyväksyttyjä kolmansia maita koskevaan luetteloon Pinus radiata -lajin luokan ”siemenlähde tunnettu” metsänviljelyaineiston osalta sekä lisätä luetteloon kyseinen laji Amerikan Yhdysvaltojen osalta. Päätöstä 2005/942/EY olisi sen vuoksi muutettava.
(4)
Tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 2005/942/EY liite tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 4 päivänä heinäkuuta 2007.

Labels: 3
5
6